paragraph_text: Gitarista Joe Perry odlazi iz sastava u vrijeme kada snimanje albuma još nije završeno. Osim toga producent na materijalu nije više Jack Douglas, koji je producirao njihove prethodne albume, već diskografska kuća "Columbia Records" dovodi Garya Lyonsa da odradi produkciju na albumu. Perry se vratio u sastav negdje u polovici turneje, nakon žestoke svađe sa svojom suprugom oko njegovog sudjelovanja u sastavu. On je prije odlaska odsvirao kompletne gitarske dionice u skladbama "No Surprize", "Chiquita", "Cheesecake", "Bone to Bone (Coney Island Whitefish Boy)" i "Three Mile Smile". Gitarske dionice na ostalim skladbam odsvirali su Brad Whitford, Richie Supa, Neil Thompson i Jimmy Crespo (koji kasnije Perrya službeno mijenjaju u periodu od 1979. do 1984.).